
	«Ενδύματα Οδύνης.
100 χρόνια από τη γέννηση
της Μαρίας Κάλλας»

ποιητική συλλογή

του Αντρέα Τιμοθέου
στο Σπίτι της Κύπρου

Robes of Sorrow
100 years from the birth
of Maria Callas

Translated by Despina Pirketti

Vestiti Sofferti
100 anni dalla nascita
di Maria Callas

Tradotto da Alexandra Zamba

Wovzoaysoos

EKAOEELX



      


Το Σπίτι της Κύπρου με τη στήριξη του Υφυπουργείου Πολιτισμού της Κυπριακής Δημοκρατίας, διοργανώνει, την Πέμπτη 21 Δεκεμβρίου 2023 και ώρα 19:00 (Ξενοφώντος 2Α, Σύνταγμα), την παρουσίαση της ποιητικής συλλογής «Ενδύματα Οδύνης. 100 χρόνια από τη γέννηση της Μαρίας Κάλλας» του Αντρέα Τιμοθέου.

«Είναι εντελώς αλλόκοτο και γοητευτικό ένας νεαρός άνδρας σήμερα, ένας νέος ποιητής, να συνθέτει μια τόσο παθιασμένη ερωτική επιστολή, ένα γράμμα λατρείας σε μια γυναίκα, μια καλλιτέχνιδα, τόσα πολλά χρόνια μετά τον θάνατό της. Προσευχή σε θεότητα τελικά... Όμως αν αυτός ο νεαρός άνδρας, αυτός ο νέος ποιητής είναι ο Αντρέας Τιμοθέου όλα μοιάζουν ευεξήγητα και απλά. Ουκ εκ του κόσμου τούτου... Το μικρό βιβλίο του Τιμοθέου, έχει την αξία μιας αυθεντικά ποιητικής συμπεριφοράς, της δυνατότητας δηλαδή ενός ποιητή να κυκλοφορεί ενδεδυμένος τον κόσμο των ιδεών και των ονείρων του εντελώς αβίαστα, όπως άλλοι κυκλοφορούν με το παλτό τους. Και αισθάνομαι ότι αυτή είναι, πέρα από τη συγκινητική και εύρυθμη γραφή, η μεγαλύτερη αρετή του: Υποβάλλει τη σωματικότητα των αοράτων, ότι η ποίηση δηλαδή μπορεί να είναι πρόσωπο, όνομα, άρωμα, σώμα και βέβαια ένδυμα. Οδύνης; Σύμφωνοι!»    Δήμητρα X. Χριστοδούλου

Χαιρετισμό θα απευθύνει ο ποιητής, εκδότης των Εκδόσεων Μανδραγόρας, Κώστας Κρεμμύδας.

Θα μιλήσουν οι ποιήτριες, Άννα Αφεντουλίδου, Τζένη Φουντέα-Σκλαβούνου και Δήμητρα X. Χριστοδούλου.
Αντιφώνηση και απαγγελίες από τον ποιητή.
Στο πιάνο ο μουσικός, Κυριάκος Κώστα.
Σύνδεσμος παρακολούθησης: 

https://diavlos.grnet.gr/room/1607?eventid=15276
------------------------------------------------------------
Ο Αντρέας Τιμοθέου γεννήθηκε στη Λάρνακα το 1990. Είναι απόφοιτος του Τμήματος Επιστημών της Αγωγής του Πανεπιστημίου Κύπρου, υπότροφος του κληροδοτήματος Γεωργίου και Μαρίας Τυρίμου. Έκανε μεταπτυχιακές σπουδές στη Διδακτική του Γλωσσικού μαθήματος, ως υπότροφος του Ιδρύματος Κρατικών Υποτροφιών Κύπρου. Εργάζεται ως εκπαιδευτικός σε Δημοτικά Σχολεία της Κύπρου. Έχει εκδώσει οχτώ ποιητικές συλλογές και μία συλλογή διηγημάτων, η οποία βρέθηκε στη βραχεία λίστα για το κρατικό βραβείο Νέου Λογοτέχνη. Ποιήματα και διηγήματά του μεταφράστηκαν στα αγγλικά, αραβικά, γαλλικά, γερμανικά, ιταλικά, σέρβικα, σλοβένικα, τούρκικα, κινέζικα, κροατικά και δημοσιεύτηκαν σε λογοτεχνικά περιοδικά και ανθολογίες. Συμμετείχε σε διεθνή λογοτεχνικά φεστιβάλ και εκπροσώπησε την Κύπρο, με διήγημά του, στη δράση Flash Europa 28 της Αντιπροσωπείας της Ευρωπαϊκής Ένωσης στην Κίνα, σε συνεργασία με τον λογοτεχνικό οργανισμό Bookworm. Το 2016 βραβεύτηκε με το δικοινοτικό βραβείο ποίησης από την Ένωση Λογοτεχνών Κύπρου.

